Քերի Ֆուկունագա

Քերի Ֆուկունագա (անգլ.՝ Cary Joji Fukunaga հուլիսի 10, 1977(1977-07-10), Օքլենդ, Կալիֆոռնիա, ԱՄՆ), ամերիկացի կինոռեժիսոր, սցենարիստ և կինոօպերատոր։ Առավե հայտնի է որպես 2009 թվականի «Առանց անուն» ֆիլմի ռեժիսոր և սցենարիստ (որի համար նա արժանացել է «լավագույն ռեժիսորական աշխատանք» մրցանակին «Սանդենս կինոփառատոնում»), 2011 թվականի «Ջեյն Էյր» ֆիլմերով և որպես ռեժիսոր և գործադիր պրոդյուսեր 2014 թվականի HBO հեռուստաալիքի «Իսկական խուզարկու» ֆիլմով (որի համար ստացել է Էմմի մրցանակը, որպես 2014 թվականի լավագույն ռեժիսուրական դրամատիկ սերիալ)։


== Վաղ տարիներ ==
Ֆուկունագան ծնվել է Կալիֆոռնիայի Օքլենդ քաղաքում, ճապոնա–ամերիկացի հոր ընտանիքում։ Վերջինս ծնվել է ճապոնական ճամբարում, Երկրորդ համաշխարհային պատերազմի ժամանակ,, աշխատել է արտադրական ընկերությունում, այնուհետև Կալիֆոռնիայի համալսարանում (Բերկլի)։ Մայրը շվեդացի էր, աշխատել է որպես ատամնաբուժական առողջաբան, այնուհետև պատմության ուսուցիչ։ Նրա ծնողները ամուսնալուծվել են և կրկին ամուսնացել, հայրը՝ արգենտինացի կնոջ, իսկ մայրը՝ ամերիկա–մեքսիկացի տղամարդու հետ։
Ֆուկունագան ասել է, որ իր հորեղբայրներն ու մորաքույրերը եղել են տարրական դպրոցի ուսուցիչներ կամ գիտնականներ։ Ֆուկունագան ասել է, որ նրա ընտանիքը միշտ եղել է «անհատական կոնգլոմերատ, ստիպողաբար վերաբնակեցվածներ»։ Իր ընտանիքը բնակվել է ողջ Կալիֆորնիայում՝ Բերքլիում, Օլբանիում, Վալեխոյուն, Սեբաստոպոլում և Օքլենդում։
Իր մանկության մասին, Ֆուկունագան ասում է «Հինգերորդ դասարանում սկսել էի գրել անիրական պատմություններ և փոքր սցենարներ։ Երբ 14 տարեկան էի, ես գրեցի 60 էջից բաղկացած վիպերգ Քաղաքացիական պատերազմի մասին, երկու եղբայրների մասին։


== Կարիերա ==


=== Կարճամետրաժ ֆիլմեր ===
Ֆուկունագան «Victoria para Chino» (2004) կարճամետրաժ ֆիլմի սցենարիստն է և ռեժիսորը։ Ֆիլմը նկարահանել է Նյու Յորքի համալսարանում սովորելու տարիներին։ Ֆիլմը ցուցադրվել է Սանդենս կինոփառատոնում և ստացել ուսանողական ակադեմիա մրցանակը 2005 թվականին։ Ֆիլմն Օսոտինի կինոփառատոնում 2004 թվականին արժանացել է հանդիսատեսի համակրանք մրցանակին, լավագույն ուսանողական պատմողական կարճամետրաժ ֆիլմի համար։


=== Լիամետրաժ ֆիլմեր ===


==== «Առանց անուն» ====
Ֆուկունագայի առաջնելույթն «Առանց անուն» ֆիլմն է, որտեղ նա սցենարիստն էր և ռեժիսորը։ Ֆիլմը ստացել է դրական արձագանքներ։ Այն արժանացել է բազմաթիվ մրցանակների, այդ թվում 2009 թվականին Սանդենս կինոփառատոնում ռեժիսորական մրցանակը և 2009 թվականին Էդինբուրգի կինոփառատոնում «Նոր ռեժիսոր» մրցանակը։


==== «Ջեյն Էյր» ====
2010 թվականին Ֆուկունագան նկարահանել է նոր «Ջեյն Էյր» ադապտացիոն ֆիլմը, գլխավոր դերերում են՝ Մայքլ Ֆասբենդերը, Ջեյմի Բելը, Միա Վասիկովսկան և Ջուդի Դենչը։ Ֆիլմը նկարահանվել է 2011 թվականին և առաջադրվել է «Օսկար» մրցանակին լավագույն կոստյումների դիզայնի համար։


==== «Անոքի գազանները» ====
Ֆուկունագան նկարահանել և գրել է «Անոքի գազանները» ֆիլմի սցենարը, Իվեալա Ուզոդինմայի նույնանուն վեպի հիման վրա, որտեղ Իդրիս Էլբան խաղացել է հրամանատարի՝ հիմնական գործող անձի դերում։ ։ 2015 թվականի նոյեմբերի 25–ին, Ֆուկունագան առաջադրվել է «Անկախ ոգի» մրցանակին լավագույն ռեժիսոր և «Անոքի գազանները» ֆիլմի լավագույն օպերատորական աշխատանքի համար, իսկ ֆիլմը ստացել է լավագույն ֆիլմ անվանակարգը։


=== Հեռուստատեսություն ===


==== «Իսկական խուզարկու» ====
Ֆուկունագան նկարահանել է HBO հեռուստաալիքի «Իսկական խուզարկու» սերիալի առաջին սեզոնի բոլոր ութ դրվագները, սցենարիստը՝ ֆանտաստ գրող և սցենարիստ Նիկ Պիցցոլատտոն է։ Սերիալում գլխավոր դերերում էին՝ Մեթյու Մակքոնահին և Վուդի Հարելսոնը։ Ֆուկունագան նաև շոուի գործադիր պրոդյուսերն էր։ Սերիալը գովասանքի է արժանացել քննադատների կողմից առաջադրվել 5 «Էմմի» մրցանակի, այդ թվում՝ լավագույն դրամատիկական սերիալ և լավագույն ռեժիսուրայի համար։ «Իսկական խուզարկու» սերիալի երկրորդ սեզոնում Ֆուկունագան աշխատել է որպես գործադիր պրոդյուսեր։


== Անձնական կյանք ==
Ֆուկունագան ապրել է Նյու Յորքում։ Նա ապրել է Ֆրանսիայում, Ճապոնիայում և Մեխիկոյում, և ասել է, որ «ես կարծես նման եմ քամելեոնի և փորձում եմ ներհոսել ցանկացած վայրի մեջ, որտեղ ես եմ» Նա տիրապետում է ֆրանսերենին և իսպաներենին։
2011 թվականին Ֆուկունագան որոշ ժամանակ հանդիպել է դերասանուհի Միշել Ուիլյամսի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Քերի Ֆուկունագա Internet Movie Database կայքում